kardosdrur/scandi-wiki huggingface dataset:
Morten Wichmann

Morten Wichmann Andersen (født 6. december 1989) er en dansk stand-up komiker og tekstforfatter.

Karriere
Han har i mange år været en fast bidragyder på den danske stand-up scene. Han har udgivet to soloshow "Morten Wichmann gør sin ting" og "Gangsta" og ét show "Rage Against The Mainstream" med kollegaerne Michael Schøt, Torben Chris og Martin Nørgaard. Han er ofte politisk i sin komik, og er ikke bange for at ytre sine holdninger. Han er samfundskritisk, men sætter også fokus på hverdagen og relationer i et humoristisk lys.

Han har blandt andet været tekstforfatter på flere sæsoner af TV2s underholdningsprogram Live fra Bremen, Tæt på Sandheden og Quizzen med Signe Molde. Han blev for alvor landskendt gennem TV2 Zulus 4. omgang af Comedy Fight Club, og deltog desuden i 2008 i DM i stand-up, hvor han opnåede en 2. plads. Han var i 2010 medvært på første sæson af liveshowet UPS! Det er live. I marts 2011 startede han podcasten Fup i farvandet med Comedy Fight Club kollegaen Mikkel Malmberg. Denne podcast har en hyggelig og afslappet atmosfære, hvor Mikkel og Morten i hvert afsnit får besøg af en kollega, som de taler med. Sammen med stand-up komikerne Michael Schøt, Elias Ehlers og Mikkel Rask har han fra september 2012 lavet Zulu News. Han har også bidraget med materiale til Dybvaaaaad! med Tobias Dybvad og han har medvirket i Martin Nørgaards Nørgaards netfix.

Morten har en podcast der hedder Wichmaskinen på podimo. I podcasten for han besøg af forskellige komikere, hvor de udvikler materiale.

Eksterne henvisninger

Noter 

Standupkomikere fra Danmark
Podcastere fra Danmark
Morden May

Morden May (født: 11. juli 1988) er en dansk stand-up komiker. Han blev præsenteret som et af de tre nye håb i 2009 ved Zulu Comedy Galla. Han blev for alvor landskendt gennem TV2 Zulus 4. omgang af Comedy Fight Club. Han har også medvirket i 7. sæson af Stand-up.dk i 2011.

Sammen med Mads Brynnum og Niels Forsberg lavede han i 2017 showet Nørderne Over Verdensherredømmet.

Referencer

Eksterne henvisninger 
 

Standupkomikere fra Danmark
Ulstrup (Hundborg Sogn)

Ulstrup er en herregård beliggende i Hundborg Sogn i det tidligere Hundborg Herred, nu Thisted Kommune. Ulstrup kendes tilbage til 1453 som Wlstrup, hvor dej ejedes af Jens Lauridsen Bagge. I 1769 har den en trefløjet borggård i bindingsværk.

Den seneste hovedbygning blev opført efter en brand i 1818. Den var i en etage med høj kælder. Hovedbygningen blev revet ned i 2019.

Herregårde i Thisted Kommune
Herregårde i Thisted Amt
Bøvlingbjerg

Bøvlingbjerg er en lille by i det nordlige Vestjylland med . Bøvlingbjerg er beliggende nær Bøvling Fjord og Vesterhavet syv kilometer vest for Bækmarksbro og 18 kilometer sydvest for Lemvig.

Der var engang 2 skoler, nu er der kun en.

Der er 2 kirker i byen.

Byen ligger i Region Midtjylland og hører under Lemvig Kommune. Bøvlingbjerg er beliggende i Bøvling Sogn. I byen findes Bøvling Kirke og Bøvling Idrætsefterskole.

Præsten og foredragsholderen Bent Lumholt (1930-2009) voksede op i Bøvlingbjerg.

Indbyggere i Bøvling omtales Bøvlinger.

Kilder 

Byer i Lemvig Kommune
Bur (by)

Bur er en lille stationsby i det nordlige Vestjylland med . Bur er beliggende syv kilometer øst for Vemb og 12 kilometer vest for Holstebro.

Byen ligger i Region Midtjylland og hører under Holstebro Kommune. Bur er beliggende i Bur Sogn.

Bur Station er station på Den vestjyske længdebane. Bur Kirke er beliggende i byen.

I Bur kan man finde Børnehuset Krudttønden (pulje institution som har vuggestue og børnehave i nye bygninger fra 2015), Den grønne BUrTIK, Bur VVS- & smedeværksted, Bur mini- & turistbusser, Bur tømmerforetning, Bur forsamlingshus & Jyden-Bur.

Noter

Eksterne henvisninger 
Aktivitetsforeningen bur 

Byer i Holstebro Kommune
Borbjerg

Borbjerg er en landsby i det nordlige Vestjylland med . Borbjerg er beliggende ni kilometer syd for Vinderup og 13 kilometer nordøst for Holstebro.

Byen ligger i Region Midtjylland og hører under Holstebro Kommune. Borbjerg er beliggende i Borbjerg Sogn.

Borbjerg Kirke er beliggende i byen.

Borbjerg Mølle Kro er beliggende ved Borbjerg Møllesø.

I 2010 blev der anlagt en stor multi-hal bag skolen. Hallen er med til at samle byen med mange sportstilbud. Samtidig har man også anlagt en såkaldt fodbold-golf bane uden for byen.

Kilder 

Byer i Holstebro Kommune
Byer og bydele med genforeningssten
Mogenstrup (Holstebro Kommune)

Mogenstrup er en landsby i det nordlige Vestjylland med . Mogenstrup er beliggende 13 kilometer øst for Vinderup og 14 kilometer syd for Skive.

Byen ligger i Region Midtjylland og hører til Holstebro Kommune. Mogenstrup er beliggende i Sevel Sogn. Landsbyen har tidligere haft såvel egen købmand som skole, som dog i dag er lukket, efter at man i byen forsøgte sig med en friskoleordning. Friskolen måtte dog også lukke i 2015. 

Landsbyen har en aktiv idrætsforening, daginstitutioner og et fælleshus.

Kilder 

Byer i Holstebro Kommune
Huangpu-floden

Huangpu-floden er en 97 km lang flod i Kina, der løber igennem Shanghai.

Den er 400 meter bred og 9 meter dyb. Shanghai får det meste af sit drikkevand fra Huangpu og floden er derfor meget vigtig for byen. Floden dele Shanghai i to dele: Pudong (øst) og Puxi (vest).

Langs den ene side af floden ligger The Bund.

Vandløb i Kina
Carla Gugino

Carla N. Gugino (født 29. august 1971) er en amerikansk skuespiller, bedst kendt for rollen som "Ingrid Cortez" i Spy Kids-filmene, samt hovedrollen i tv-serien Karen Sisco.

Gugino blev født i Sarasota i Florida af en italiensk-irsk far, og en mor af britisk oprindelse. Moren flyttede familien til Paradise i Californien da Gugino var fire år gammel. Selv om hun flyttede en del rundt i Californien som barn, fik hun vældig gode karakterer på skolen. I en alder af 15 blev hun opdaget af et modelbureau i San Diego, og flyttede til New York. Gugino brød sig ikke særligt meget om modelarbejdet, så hun flyttede tilbage til Californien samme sommer, og begyndte senere at studere skuespil.

Gugino har optrådt i flere film, inkluderet Snake Eyes (1998), Judas Kiss (1998), de tre film om Spy Kids, Son in Law, og sidst en lesbisk tilsynsfører i filmen Sin City. Hun har også optrådt i flere tv-serier, som Alf, Doogie Howser, M.D., Saved by the Bell, Who's the Boss? og The Wonder Years, samt at hun optrådte i Bon Jovis musikvideo til sangen "Always" i 1994.

Hun havde desuden rollen som "Ashley Schaeffer" i tv-serien Spin City.

Eksterne henvisninger 

 
 

Skuespillere fra Florida
Deborah Howell

Deborah Howell (15. januar 1941 – 2. januar 2010) var en amerikansk journalist og redaktør, som gjorde tjeneste i tre år som ombudsmand for The Washington Post.

Hun blev født i San Antonio, Texas, hvor hendes far arbejdede som journalist på San Antonio Express-News. Hun begyndte at læse journalistik på The Daily Texan. Efter hendes eksamen havde hun svært ved at finde et job andre steder,end på gammeldags aviser, og i stedet tog hun et job på en lokal tv-og radiostation.

Den 2. januar 2010 døde hun af sine kvæstelser efter at hun var involveret i en bilulykke. Hun blev ramt af en bil, mens hun var på ferie i New Zealand.

Personer fra San Antonio
Journalister fra USA
Peter Ijeh

Peter Ijeh (født 28. marts 1977) er en tidligere nigeriansk professionel fodboldspiller. Hans sidste klub var GAIS i Sverige. Han havde forinden spillet for Syrianska FC. Hans position på banen er i angrebet.

Efter at have spillet for klubber i Nigeria, blev han købt af den svenske klub Malmö FF i 2001. Han var topscorer i Allsvenskan i 2002 med 24 mål. I 2004, kom han til IFK Göteborg, hvorefter at han i 2005 kom til danske FC København. Her spillede han 16 kampe og scorede 4 mål inden han i 2006 skiftede til den norske klub Viking FK. Peter Ijeh spillede 4 sæsoner i Norge, inden han i 2010 skiftede til svenske Syrianska FC hvor det blev til 2 sæsoner.

Karriere statistik

Eksterne henvisninger 

 National Football Teams

Fodboldspillere fra Nigeria
Fodboldspillere fra Malmö FF
Fodboldspillere fra IFK Göteborg
Fodboldspillere fra FC København
Fodboldspillere fra Viking FK
Fodboldspillere fra Syrianska FC
Fodboldspillere fra GAIS
Angribere (fodbold)
SMS Prinz Eugen (1862)

Panserskibet Prinz Eugen indgik i en serie på tre panserskibe i den kejserlige østrigske marine. Det var bygget af træ og derefter beklædt med panserplader, og på grund af trækonstruktionen blev det kasseret efter 10 års tjeneste. Officielt blev det ikke kasseret, for der var ikke bevillinger til nye skibe, så i stedet blev det "ombygget" til et nyt panserskib med jernskrog, der stort set kun havde navnet til fælles med det gamle skib. Skibet var opkaldt efter den berømte feltherre Prins Eugen af Savoyen.

Tjeneste 
Prinz Eugen var en del af den østrigske flåde, der besejrede den italienske i slaget ved Lissa i 1866. I 1867 fik skibet sine kanoner udskiftet med kraftigere modeller. Prinz Eugen var klassificeret som panserfregat af 2. klasse og i 1873 blev den sendt til flådens værft i Pola og anvendt som basis for et nyt skib af samme navn. Faktisk var det kun lidt af panseret og dele af maskineriet, der kunne genanvendes – resten var nyt.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Prinz Eugen, SMS (1862)
SMS Juan de Austria (1862)

Panserskibet Juan de Austria indgik i en serie på tre panserskibe i den kejserlige østrigske marine. Det var bygget af træ og derefter beklædt med panserplader, og på grund af trækonstruktionen blev det kasseret efter 10 års tjeneste. Officielt blev det ikke kasseret, for der var ikke bevillinger til nye skibe, så i stedet blev det "ombygget" til et nyt panserskib med jernskrog, der stort set kun havde navnet til fælles med det gamle skib. Skibet var opkaldt efter Juan de Austria, der ledede den Hellige Ligas flåde i slaget ved Lepanto i 1571.

Tjeneste 
Juan de Austria var en del af den østrigske flåde, der besejrede den italienske i slaget ved Lissa i 1866. I 1867 fik skibet sine kanoner udskiftet med kraftigere modeller. Juan de Austria var klassificeret som panserfregat af 2. klasse og i 1873 blev den returneret til værftet i Trieste og anvendt som basis for et nyt skib af samme navn. Faktisk var det kun lidt af panseret og dele af maskineriet, der kunne genanvendes – resten var nyt.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Juan de Austria, SMS (1862)
Losi

Team Losi er et amerikansk selskab, der producerer radiostyrede biler, grundlagt af Gil Losi sidst i 1980'erne.

Fremstillingsvirksomheder fra USA
SMS Erzherzog Ferdinand Max (1865)

Panserskibet Erzherzog Ferdinand Max tilhørte den tredje serie af panserskibe til den kejserlige østrigske marine. Det var bygget af træ og derefter beklædt med panserplader. De to skibe af Ferdinand Max-klassen var de hidtil største panserskibe i flåden, og det var derfor naturligt, at Erzherzog Ferdinand Max blev kontreadmiral Tegetthoffs flagskib i slaget ved Lissa i 1866. Skibet var opkaldt efter ærkehertug Ferdinand Maximilian

Tjeneste 
Ferdinand Max var som nævnt flagskib, da den samlede østrigske flåde i juli 1866 tørnede sammen med den endnu større italienske flåde i Adriaterhavet ved den nuværende kroatiske ø Vis, dengang kendt som Lissa. Tegetthoff havde ingen tiltro til sit artilleris chancer mod de italienske panserskibe, så han tyede i stedet til den ældgamle taktik med vædring. Taktikken virkede, og Ferdinand Max vædrede og sænkede det italienske flagskib Re d'Italia. Efter slaget fik skibet mere tidssvarende kanoner og gjorde tjeneste til 1886. Derefter fungerede det i årene 1889-1908 som artilleriskoleskib. Ophugget i 1916.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Erzherzog Ferdinand Max, SMS (1865)
SMS Habsburg (1865)

Panserskibet Habsburg tilhørte den tredje serie af panserskibe til den kejserlige østrigske marine. Det var bygget af træ og derefter beklædt med panserplader. De to skibe af Ferdinand Max-klassen var de hidtil største panserskibe i flåden, og det var derfor naturligt, at de fik en central placering i slaget ved Lissa i 1866. Skibet var opkaldt efter det østrigske fyrstehus Habsburg.

Tjeneste 
Habsburg deltog som nævnt i slaget ved Lissa i juli 1866. Efter slaget fik skibet mere tidssvarende kanoner og gjorde tjeneste til 1886. Derefter fungerede det i årene 1886-98 som vagtskib og kaserneskib i Pola. Ophugget i 1900.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 

Habsburg, SMS (1865)
Roger Kormind

Roger Kormind (født 9. marts 1961 i New York) er en tidligere dansk standupkomiker, der nu har en cykelforretning på Frederiksberg. Han optræder også af og til i tv-reklamer, men er nok mest kendt for sin rolle som Fætter Andreas i Klovn. Desuden har han medvirket i Talegaver til børn og ved stand-up.dk.

I slutningen af 1980'erne var Kormind med til at starte stand-up komedie op i Danmark, som en af de allerførste komikere på Restaurant DIN´s.

Referencer

Eksterne henvisninger 
 

Komikere fra Danmark
Standupkomikere fra Danmark
World Demise

World Demise er det fjerde album af det amerikanske dødsmetal-band Obituary, som blev udgivet i 1994 gennem Roadrunner Records. I 1998 blev albummet genudgivet som en gulddisk med 4 bonusspor. World Demise indeholder også deres første videohit "Don't Care".

Spor 
 "Don't Care" – 3:08
 "World Demise" – 3:43
 "Burned In" – 3:32
 "Redefine" – 4:39
 "Paralyzing" – 4:57
 "Lost" – 3:59
 "Solid State"– 4:38
 "Splattered" – 4:15
 "Final Thoughts" – 4:08
 "Boiling Point" – 3:10
 "Set in Stone" – 4:52
 "Kill for Me" (Obituary) – 6:01

Bonusspor på 1998 genudgivelsen 
 "Killing Victims Found" (Obituary) – 5:05
 "Infected [Live]" (Obituary) – 5:00
 "Godly Beings [Live]" (Obituary) – 2:01
 "Body Bag [Live]" (Obituary) – 5:59

Eksterne henvisninger 
 

Album fra 1994
Obituary-album
Ust-Kut

Ust-Kut (, ) er en by i Irkutsk oblast, Sibiriske føderale distrikt i Den Russiske Føderation omkring 980 kilometer nord for oblastens administrative center, Irkutsk. Byen har  indbyggere og blev grundlagt i .

Etymologi 
Bynavnet betyder "udmundingen af Kuta", på evenkisk betyder "Kuta" "mose".

Geografi 
Ust-Kut ligger i den centrale del af Irkutsk oblast ved Kutas udmunding i Lena-flodens øvre løb. Byen er ligger hovedsageligt på venstre bred af Lena og Kuta. Længden fra vest til øst i en lige linje er omkring 28 km, langs floden omkring 34 km.

Ust-Kut har en af de største flodhavne i Den Russiske Føderation, kaldet Osetrovo, der håndterer 1,5 million tons gods om året.

Afstanden fra Ust-Kut til Irkutsk er 1.385 km med jernbane, 973 km via vej og 510 km i luftlije. Afstand til Bratsk er 320 km. Nærliggende byer er Zjeleznogorsk-Ilimskij (107 km mod vest) og Kirensk (300 km mod nord-øst).

Klima 

Ust-Kut har tempereret fastlandsklima med lange, kolde vintre og korte, varme somre. Den koldeste måned er januar med en gennemsnitstemperatur på - 25 °C, den lavest målte temperatur i Ust-Kut var - 58 °C. Den varmeste måned er juli med en gennemsnitstemperatur på 17 °C, den højest målte temperatur i Ust-Kut var 42 °C i juni måned. Den gennemsnitlige årlige nedbør er 350 mm.

Historie 

Ust-Kut blev grundlagt i det 1631 af den sibiriske kosak ataman Ivan Galkin som lod opfører et ostrog (et lille fort) her. Lokaliteten mistede sin militære betydning i slutningen af 1600-tallet, men blev tiltagende vigtig som en flodhavn for handel på Lena. I årevis var Ust-Kut et sted for eksil for politiske fanger. På saltanlægene i Ust-Kut var en lang række eksilerede polakker, der havde deltaget i opstanden i 1863, på tvangsarbejde. I efteråret 1900 kom Lev Trotskij i eksil i Ust-Kut og tilbragte to år i byen.

I 1951 nåede jernbanen fra Tajsjet frem til Ust-Kut. Byen blev den første og eneste flodhavn ved Lena med jernbaneforbindelse, og dermed et vigtig knudepunkt for fragt til og fra byer langs Lena, blandt andet størstedelen af Jakutien. I 1974 indledtes udvidelsen af jernbanelinjen kendt som Bajkal-Amur-Magistral, østover mod Bajkalsøen og videre. Byen blev hovedkvarter under konstruktionen af den vestlige del af denne jerbanelinje.

Indbyggerudvikling 

Note: Data fra folketællinger

Referencer

Eksterne henvisninger 

 Uofficiel byhjemmeside 

Byer i Irkutsk oblast
Ice Age 2: På tynd is

Ice Age 2: På tynd is (original titel: Ice Age: The Meltdown) er en animationsfilm fra 2006, og er efterfølgeren til Ice Age fra 2002. Filmen blev produceret af Blue Sky Animated for 20th Century Fox, og blev instrueret af Carlos Saldanha, som også var medinstruktør på den oprindelige Ice Age. Filmen har de samme hovedpersoner som den forrige film.

Handling 

I filmens åbningsscene ses egernet Scrat i sin evige jagt på en nød. Han får lavet et hul i gletsjeren og vand begynder at strømme ind i dalen hvor filmens hovedpersoner Diego, Manny og Sid bor. En kalkungrib fortæller dem at gletsjeren virker som en dæmning der forhindre deres dal i at blive oversvømmet men at gletsjeren er ved at smelte og de derfor skal skynde sig ud af dalen inden den bliver oversvømmet.

Medvirkende 
Danske stemmer
 Thomas Mørk som Manny
 Jens Andersen som Sid
 Michael Carøe som Diego
 Per Pallesen som Fast Tony
 Ellen Hillingsø som Ellie
 Mick Øgendahl som Crash
 Jonatan Spang som Eddie
 ekstra stemmer
 Sidsel Agensø Hauch-Fausbøll
 Troels II Munk
 Pia Rosenbaum
Originale stemmer
 Ray Romano – Manfred
 John Leguizamo – Sid
 Denis Leary – Diego
 Seann William Scott – Crash
 Josh Peck – Eddie
 Queen Latifah – Ellie
 Will Arnett – kalkungrib
 Jay Leno – Fast Tony
 Chris Wedge – Scrat
 Debi Derryberry – Diatryma-mor
 Alan Tudyk – Cholly

Referencer

Eksterne henvisninger 
 

Animationsfilm fra USA
Amerikanske film fra 2006
2: På tynd is
Film fra 20th Century Fox
Anders Lervad

Anders Olesen Andersen Lervad (født 26. februar 1863, død 16. oktober 1942 i Askov) var kendt som husflidslærer og senere producent af sløjdhøvlebænke og væve og grundlægger af firmaet Anders Lervad & Søn i Askov.

Baggrund 
Anders var søn af gårdmand Mads Andersen og hustru Ellen Kirstine Skov, der boede på en gård i byen Lervad. Den 20. juli 1891 fik Anders bevilling til at tilføje stednavnet Lervad til sit døbenavn.

Privatliv 
Den 30. juli 1891 blev han i Føvling Kirke gift med Else Marie Sørensen, født 13. april 1861 i Stenderup i Føvling Sogn. Parret fik børnene:
 Harald Andersen Lervad (født 4. februar 1893)
 Aage Andersen Lervad (født 9. februar 1895)
 Sigurd Andersen Lervad (født 4. november 1896)
 Margrethe Lervad (født 30. juli 1899)
 Gudmund Andersen Lervad (født 12. maj 1904).

Karriere 
Anders Lervad havde gode evner, så han straks efter konfirmationen kom til at undervise tre år i Føvling skole (1877-1880). Efterfølgende blev han uddannet til snedker og var soldat, inden han i 1886 var på Dansk Husflidsselskabs (DHS) husflidslærerkursus. Han var husflidslærer i Føvling og ved Mårslet Husflidsskole, inden han i 1889 blev ansat på Askov Sløjdskole hos sløjdpioneren Søren Larsen Meldgaard til at varetage husfliden, mens Meldgaard tog sig af sløjden. Efter Meldgaards død 27. august 1894 skiltes sløjden og husfliden efter krav fra DHS. Meldgaards Husflids- og Sløjdskole blev videreført som Askov Sløjdlærerskole af højskolelærer Jørgen Rasmussen Kirkebjerg. 

Marie og Anders Lervad drev dernæst sammen Askov Husflidsskole fra 1895 til Maries død i 1922 med vinterkurser i snedkeri, træskæring, kurvemageri, bogbinding med mere. Her påbegyndtes også en produktion af væve og høvlebænke samt salg af tilhørende udstyr. Fremstillingen af væve udsprang af Lervads samarbejde med Jenny la Cour, der drev en væveskole i Askov. Oprindeligt deltog både Meldgaard og Lervad i produktudviklingen af den oprindeligt svenske vævestol, der sidenhen blev Lervads kendetegn ved siden af sløjdhøvlebænken.

Efter Maries død i 1922 og husflidsskolens ophør videreførte Lervad værkstedet, der hovedsagelig producerede væve og høvlebænke, men også bogbinderværktøj. Dette blev Lervads firma.

Firmaets eftermæle 
Firmaet blev i 1925 overtaget af den ældste søn, Harald Lervad, og videreført under navnet Anders Lervad & Søn. Harald var snedkeruddannet og ansat i faderens virksomhed fra 1919. Da virksomheden voksede, og lokalerne på Vejenvej blev for små, flyttedes firmaet i 1964 til Ø. Skibelundvej, sydøst for Askov.

I 1998 ophørte fremstillingen af væve. Firmaet er i dag solgt og ikke længere i familieeje.

Henvisninger 
 
 Museumsavisen (side 4-12)
 Kulturhistorisk vandring i Askov
 Firmaet Lervad i dag

Husflid
Sløjd
Skolefolk fra Danmark
Erhvervsfolk fra Danmark
Vinkelacceleration

Vinkelacceleration er den fysiske størrelse, som angiver ændringen af et legemes vinkelhastighed per tidsenhed. Vinkelaccelerationen betegnes sædvanligvis med det græske bogstav alfa , og har SI-enheder radianer per sekund i anden (rad/s2). Forholdet mellem vinkelaccelerationen , vinkelhastigheden  og legemets rotationsvinkel  kan beskrives matematisk som

.

Et legemes vinkelaccelerationen bestemmes af det totale drejningsmoment , der virker på legemet. I to dimensioner kan dette forhold beskrives med en analog til Newtons anden lov

,

hvor  er legemets inertimoment.

Fysik
Fysisk størrelse
Troldmanden fra Oz (film)

Troldmanden fra Oz (The Wizard of Oz) er en amerikansk musical/fantasy-film fra 1939 hovedsagelig instrueret af Victor Fleming og baseret på L. Frank Baums børnebog Troldmanden fra Oz (The Wonderfuld Wizard of Oz) fra 1900. I filmen medvirker Judy Garland, Ray Bolger, Jack Haley, Bert Lahr, Frank Morgan og Billie Burke med flere. Den blev indspillet og distribueret af Metro-Goldwyn-Mayer. Den var banebrydende i sin brug af special effects, Technicolor, fantasy-storytelling og excentriske personer.

Handling 

Hovedpersonen Dorothy Gale (spillet af Judy Garland) er en 12-årig bondepige, som bor på en gård i Kansas hos sin tante Em og onkel Henry. Hun drømmer om et bedre sted. Dorothy bliver slået bevidstløs af et vindue under en tornado, og den fører hende, hendes hund og stuehuset til det magiske land Oz. Dér råder den Gode Heks fra Nord, Glinda (Burke), hende til at gå til Smaragdbyen for at møde troldmanden fra Oz (Morgan), som kan sende hende hjem til Kansas. På vejen møder hun et fugleskræmsel (Bolger), en blikmand (Haley) og en bange løve (Lahr), som går med hende, idet de håber, at troldmanden kan skaffe dem, hvad de mangler af hjerne, hjerte og mod. Samtidig forsøger de at undgå den Onde Heks fra Vest og hendes forsøg på få fat på sin søsters rubinsko, som Dorothy har fået fra Glinda.

Modtagelse 

Først var Troldmanden fra Oz ingen succes trods til det enorme budget, men den gav et lille overskud og fik overvejende positive anmeldelser. Filmens succes skyldtes i høj grad de populære sange. Den mest berømte, "Over the Rainbow", modtog oscaren for bedste sang, og selve filmen blev nomineret til flere oscars, deriblandt prisen for bedste film. Troldmanden fra Oz blev vist på landsdækkende amerikansk fjernsyn i 1959 med stor succes. Derefter blev den en årlig fjernsynstradition, og genudsendelserne gjorde den til en af alle tiders mest berømte film. Library of Congress angiver, at Troldmanden fra Oz er den mest sete film overhovedet. Den bliver regnet til de ti bedste film nogensinde i flere afstemninger. Den har givet uforglemmelige citater til den amerikansk kulturelle bevidsthed.

Referencer

Eksterne henvisninger 

 Officiel hjemmeside
 
 

Amerikanske film fra 1939
Musicalfilm fra USA
Fantasyfilm fra USA
Film instrueret af Victor Fleming
Verdensminde